Во летото 1990 година, во Прилеп е формирана дарк-вејв групата ***Дон Хуан***. Основата во таа, а и во наредните инкарнации ќе ја чинат Рубин Кантарџиоски- Кантар како вокал и Горан Апостолски на бас-гитара и како композитор. Покрај нив,во неа ќе продефилира најголем дел од прилепската сцена од тој период, но поставата што ќе биде најстандардна и по која ке остане запаметена. Ја надополнуваат Дејан Стефаноски на гитара, Димитар Џагадуроски на тапани и Билјана Богоевска на синтисајзер. Групата ќе биде локално ориентирана со само повремени настапи надвор од Прилеп речиси секогаш на групни свирки во Скопје.

Почеток на бендот
-----------------

Иако релативно непозната за пошироката јавност, сепак членовите ќе успеат да договорат издавање аудиокасета за издавачката куќа позитивно настроена кон македонската алтернативна сцена од тој период.**DOM** од Ниш Касетата под име *Toxicomania* ќе биде објавена во јуни 1992 година.  Веројатно како последно касетно издадена со оваа етикета. Воениот виор ќе ја зафати некогашна Југославија, и изданието ќе остане потполно заборавено и изгубено во времето. Впрочем, како и бендот, кој на почетокот од 1993 година ќе ги има своите последни концертни појавувања, настап на квалификациската вечер на Поп-рок Фест "93", на 15 јануари и на 12 февруари, како еден од полуфиналистите на фестивалот. Набргу потоа ќе престане да постои.

Историја
--------

### 1995

Веќе во следната година, Кантар и Горан ќе ја возобноват идејата за Бенд овој пат како дуо, па ќе го модифицираат и неговото оригиналното име денес препознатливото како **Don’t! Who? One**. Веќе во април таа година, во локслното студио ,,Точак" ќе снимат седум песни за седум часа, под работен наслов *Neuroses Et Idees Fixes*. Нешто подоцна, агилната ,, Трот рекордс" ќе ги издаде овие материјали како касета, но со поинакво име *РоР СһК АrТ*. Гитарите и басот ќе ги отсвири Горан, Рубин ќе ги отпее вокалите, а за останатото е одговорна ритам-машината. За разлика од првата фаза, кога пеат на македонски, новите материјали во целост, па и оние идните ќе бидат от пеани на англиски јазик. Материјалот, покрај шесте авторски теми, ќе ја понуди и обработката на народната Мори чупи костурчанки, во нивен препев позната како From mickey mouse state. Сепак, песната што ќе го сврти вниманието кон бендот е сега веќе антологиската Ugly children from ugly parents, која ќе биде поместена и на компилациското цеде на Трот рекордс", *Македонски Документ 1*. Истата 1995 година, бендот ќе учествува и на компилациското цеде *14 Песни За Ушко* издадено во чест на прерано починатиот новинар и музичар Дејан Аргировски-Ушко, за кое специјално ќе ја направи преработката на Rock n’roll session од ,,Velvet Underground" .Трот рекордс" ќе биде многу заслужна за промоцијата на бендот, па нема да заборави да го помести во ростерот за настап на „Трот Фест". На 15.9.1995, на што **DWO** ќе возврати со еден од своите највпечатливи настапи во кариерата. Но и во оваа инкарнација на бендот нема да се претстави подалеку од границите на државата, а и генерално, бројот на концертни појавувања во оваа постава ќе биде сведен на минимум.

### 1996-1997

Сакајќи да менуваат и да експериментираат, Кантар и Горан во наредната година ќе се преселат во Скопје. Во таа ,,скопска" фаза, освен нив, бендот ќе ги вклучи и двајцата поранешни членови на **Мизар**, Владимир Каевски на клавијатури и Венцислав Смаќоски на тапани, но и басистот Јане Смугрески-Негри. Оваа соработка ќе го изнедри материјалот наречен *God And Bad*, снимен мај – јули 1996 година во студиото .Cyber Space", кој есента ќе биде објавен од ,,Трот Рекордс". На носечката тема Bravely, придружните вокали ќе ги отпее Туркан Весел **(Соломонов Печат)**. Охрабрен од сè подобриот прием кај македонската публика, Кантар како едвај да чекал да ги испука идеите насобирани низ години. Од мај до септември 1997 година повторно во комоцијата на студиото ,,Cyber Space" и во горе-долу котата ,,скопска’’ постава ќе бидат снимени седум теми, кои претставуват многу санзитивна поп-грага по трагите на тога популарниот трип-хоп *Higherground* што групата ке го именува албумот на две од овие патувања", на отвори простор за гости, Горан Чапоски на кларинет во Through the eagle eyes и Билјана Беличанец како придружен вокал во Clouds. Работите околу издавањето малку ке се искомплицираат, па изданието ќе се појави во наредната есен, за новата издавачка куќа ,,Profundus Records". Истовремено со овој албум  ,,Profundus" ќе го реобјави и *God And Bad*, обата на засебни цедеа.

### 1998

За жал, бендот нема да го дочека крајот на календарската година. Од наредната, 1998 година, името на Рубин ќе го среќаваме единствено како гостин на многу македонски изданија и проекти, а едно од првите такви ,,гостувања", секако ќе биде возвраќањето со помош околу соло проектот **B.O.R.G**. на Владимир Каевски.

Последните години
-----------------

Во 2002 година, Рубин, заедно со неговиот брат Гоце и со Гриша Смугрески, ќе го оформи бендот **Препород**. Ќе направат демо-материјал, локално уште две свирки, и необјасниво ќе ги снема. Името на Рубин, паралелно со **DWO**, но многу почесто во новиот милениум, ќе го среќаваме во улога на вокал во некои наменски проекти (Moons, Music Makers, Рубин Кантар & Оливер Димитров). Активно ќе учествува во снимањето на албумот *Dreaming* Ha Kismet, а како главен вокал и во една од последните постави на Ми зар. Со реактивирањето на некогашниот Гино Де Гаги И Нивните Страсти, свој пат под името V.I.S. Vox, Рубин ќе ја добие улогата на фронтмен. Во 2013 година, сосема неочекувано, Рунин ќе најави пов торно собирање на **DWО**, во постава која го вклучува Владимир и неколку женски придружни вокали (Јасна Шоптрајанова, Надица Тодоровска, Ирена Златановиќ, Сашка Курчиева и Маја В. Чочоровска) За жал, по само три концерти отсвирени во јуни (Скопје, Кавадарци и Прилеп). Членовите повторно ќе се разотидат, секој на своја страна. Дали е приказната за **DWО** и дефинитивно ставена во арх шили повторно е можно ново изненадување, никој не може со сигурност да кажe.

Наводи
------

1. ↑  Филиповски, Тошо (2018). *Македонска Рок Енциклопедија*. Скопје: Корпус Деликти Рекордс, Тошо Филиповски. стр. 113–114. ISBN 978-608-66200-0-4.
2. ↑  Филиповски, Тошо (2018). *Македонска Рок Енциклопедија*. Скопје: Корпус Деликти Рекордс, Тошо Филиповски. стр. 113–114. ISBN 978-608-66200-0-4.
3. ↑  Филиповски, Тошо (2018). *Македонска Рок Енциклопедија*. Скопје: Корпус Деликти Рекордс, Тошо Филиповски. стр. 113–114. ISBN 978-608-66200-0-4.
4. ↑  Филиповски, Тошо (2018). *Македонска Рок Енциклопедија*. Скопје: Корпус Деликти Рекордс, Тошо Филиповски. стр. 113–114. ISBN 978-608-66200-0-4.
5. ↑  Филиповски, Тошо (2018). *Македонска Рок Енциклопедија*. Скопје: Корпус Деликти Рекордс, Тошо Филиповски. стр. 113–114. ISBN 978-608-66200-0-4.
6. ↑  Филиповска, Тошо (2018). *Македонска Рок Енциклопедија*. Скопје: Корпус Деликти Рекордс, Тошо Филиповски. стр. 113–114. ISBN 978-608-66200-0-4.
7. ↑  Филиповски, Тошо (2018). *Македонска Рок Енциклопедија*. Скопје: Корпус Деликти Рекордс, Тошо Филиповски. стр. 113–114. ISBN 978-608-66200-0-4.
8. ↑  Филиповски, Тошо (2018). *Македонска Рок Енциклопедија*. Скопје: Корпус Деликти Рекордс, Тошо Филиповски. стр. 113–114. ISBN 978-608-66200-0-4.
9. ↑  Филиповски, Тошо (2018). *Македонска Рок Енциклопедија*. Скопје: Корпус Деликти Рекордс, Тошо Филиповски. стр. 113–114. ISBN 978-608-66200-0-4.